कानपुर में 13 साल की नाबालिग से रेप कर रहा था रिटायर्ड इंस्पेक्टर, बच्ची की मां ने रंगे हाथों पकड़ा, गिरफ्तार
कानपुर ब्यूरो। कानपुर में एक रिटायर्ड इंस्पेक्टर की घिनौनी करतूत प्रकाश में आई है। रिटायर्ड इंस्पेक्टर नाबालिग से रेप कर रहा था। पीड़िता की मां ने इंस्पेक्टर को दुष्कर्म करते हुए रंगेहाथ पकड़ लिया। महिला ने बेटी को इंस्पेक्टर के चुंगल से छुड़ाया। इसके बाद घटना की सूचना पुलिस को दी। चकेरी पुलिस ने एफआईआर दर्ज करते हुए सोमवार देररात रिटायर्ड इंस्पेक्टर दिनेश चंद्र त्रिपाठी को गिरफ्तार कर लिया है।
मूलरूप से प्रयागराज के रहने वाले रिटायर्ड इंस्पेक्टर दिनेश चंद्र त्रिपाठी का चकेरी थाना क्षेत्र में भी एक मकान है। चकेरी स्थित मकान में उनका परिवार नहीं रहता है। दिनेश त्रिपाठी ने मकान की देखरेख के लिए एक परिवार को रखा था। महिला बेटे और 13 साल की बेटी के साथ मकान के हिस्से में रहती है। इसके साथ ही रिटायर्ड इंस्पेक्टर के मकान की देखरेख करती थी।
झांसी से 2016 में हुआ था रिटार्यड
डीसीपी वेस्ट ने बताया कि चकेरी में एक 13 वर्षीय बच्ची के साथ दुष्कर्म का मामला प्रकाश में आया है। इसमें आईपीसी की धारा 376, 3/4 पॉक्सो एक्ट के तहत मुकदमा पंजिकृत कर आरोपी को अरेस्ट कर लिया गया है। आरोपी रिटायर्ड इंस्पेक्टर है, जो झांसी से 2016 में रिटायर्ड हुआ था। आरोपी दिनेश त्रिपाठी बीते सोमवार को चकेरी स्थित घर आए हुए थे। रात में नाबालिग और उसका भाई रिटायर्ड इंस्पेक्टर के कमरे में टीवी देख रहे थे। देररात 12 बजे पीड़िता का भाई अपने घर पहुंच गया, लेकिन पीड़िता अपने घर नहीं पहुंची।
पीड़िता की मां बेटी का पता लगाने के लिए रिटायर्ड इंस्पेक्टर के कमने पर पहुंच गई, और कमरे का दरवाजा खोला तो आरोपी बच्ची के साथ आपत्तिजनक हालत में पाए गए। इस संबंध में थाने पर तहरीर दी गई। जिसमें आरोपी को अरेस्ट कर लिया गया है। न्यायलय में पेश कर जेल भेजा जाएगा। वहीं पीड़िता का मेडिकल कराया जा रहा है।
दिनेश त्रिपाठी का विवादों से रहा है पुराना रिश्ता
रिटायर्ड इंस्पेक्टर दिनेश त्रिपाठी का विवादों से पुराना नाता रहा है। सन् 2011 में तत्कालीन मुख्यमंत्री मायावती पर आय से अधिक संपत्ति की पीआईएम दाखिल करने वाले बांदा के कांग्रेसी नेता संजीव अवस्थी को नकली नोट के मामले में जेल भेजा था। कानपुर देहात में शिक्षा विभाग के अधिकारी को फर्जी मुकदमें में जेल भेजा था। इसके साथ ही भूमाफियाओं से साठगांठ के आरोप लगते रहे हैं।